**Кантрым Казімір Восіпавіч** **(**1762 – 1836), публіцыст, рэдактар, бібліятэкар. Вучыўся ў Віленскім універсітэце, у маладосці служыў на ваеннай службе. Удзельнік паўстання 1794 года. У 1795—1804 працаваў у розных установах Вільні У 1805 годзе быў прызначаны памочнікам бібліятэкара Віленскага універсітэта, у 1809 – ад'юнкт-бібліятэкарам універсітэта, з даручэннем скласці гісторыю Віленскага універсітэта. У 1825 годзе выйшаў у адстаўку, перасяліўся ў Варшаву, дзе па даручэнні міністра фінансаў займаўся даследаваннем стану прамысловасці і гандлю на Палессі. Вынікам яго даследавання з’явілася кніга “Падарожжа Кантрыма”, якая выдадзена у Познані ў 1839 годзе. Аўтар апісаў архітэктурныя каштоўнасці Лунінеччыны і найбольш распаўсюджаныя тут рамёствы: у Лунінцы рабілі выдатныя боты, якімі гандлявалі не толькі на месцы, але і вывозілі іх на продаж, у прыватнасці, у Вільню.

Кантрым Казімір і Лунінец

1. Калинкович, Н. Путешествие Контрыма и Крашевского // Калинкович, Н. Лунинец : историко-экономический очерк / Николай Калинкович. – Минск: “Полымя”,1990. С. 9-10.
2. Іх імёны звязаны з нашым краем : Падарожжа Кантрыма і Крашэўскага Памяць: гіст.-дакум. хроніка Лунінц. р-на / укл. Т. В. Канапацкая. - Мн.: Беларусь, 1995. С. 146-147.
3. Контрым Казімір // Літаратурная карта Лунінеччыны / укл. А. Крэйдзіч. - Брэст: ААТ “Брэсцкая друкарня”, 2008. С . 322.